**Suplement i Certifikatës për kualifikimin profesional,**

**ENERGJI E RINOVUESHME, Niveli V në KSHK, referuar Nivelit V të KEK**

**Individi është i aftë:**

* Të zbatojë kuadrin ligjor bazë në fushën e energjive të rinovueshme;
* Të zbatojë rregulloret dhe standardet teknike për sistemet fotovoltaike/sistemet e erës;
* Të analizojë terrenin dhe objektin ku do kryhen montimet/instalimet e sistemit fotovoltaik/sistemit të erës;
* Të planifikojë burimet e nevojshme materiale, njerëzore dhe financiare për për realizimin e projektit të sistemit fotovoltaik/sistemit të erës;
* Të planifikojë proceset e punës për sistemet fotovoltaike/sistemet e erës;
* Të bëjë organizimin e punës në veprimtaritë që lidhen me sistemet fotovoltaike/sistemet e erës;
* Të plotësojë dokumenacionin administrativ për punimet në sistemet fotovoltaike/sistemet e erës;
* Të interpretojë dhe të përdorë dokumentacionin teknik për sistemet fotovoltaike/sistemet e erës;
* Të përzgjedhë, përdorë dhe mirëmbajë veglat, makinat, pajisjet, instrumentat dhe materialet e punës.
* Të kryejë matje dhe kuotime për punimet në sistemet fotovoltaike/sistemet e erës;
* Të kryejë punime përgatitore për montimin/instalimin e sistemeve fotovoltaike/sistemeve të erës;
* Të kryejë punime për montimin/instalimin dhe vënien në funksionim të elementeve të sistemit fotovoltaik;
* Të kryejë punime për instalimin dhe vënien në funksionim të elementeve/impianteve elektrike të sistemit të erës;
* Të kryejë programimin dhe konfigurimin e pajisjeve matëse, kontrolluese, monitoruese dhe komanduese të sistemeve fotovoltaike/sistemeve të erës;
* Të kryejë punime për lidhjen e sistemit fotovoltaik/sistemit të erës me rrjetin shpërndarës të energjisë elektrike;
* Të mbikëqyrë dhe monitorojë funksionimin, performancën dhe mbrojtjen e sistemit fotovoltaik/sistemit të erës;
* Të kryejë punime të mirëmbajtjes së sistemeve fotovoltaike/sistemeve të erës;
* Të kryejë punime të diagnostikimit të defekteve dhe të riparimit/zëvendësimit të elementeve të sistemeve fotovoltaike/sistemeve të erës;
* Të plotësojë dokumentacionin teknik që lidhet me punimet në sistemet fotovoltaike/sistemet e erës;
* Të kryejë llogaritjet ekonomike për punimet në sistemet fotovoltaike/sistemet e erës;
* Të plotësojë dokumentacionin financiar për punimet në sistemet fotovoltaike/sistemet e erës;
* Të ofrojë këshilla teknike për klientët në lidhje me përdorimin dhe mirëmbajtjen e sistemit fotovoltaike/sistemit të erës;
* Të zbatojë rregullat e sigurimit teknik dhe të ruajtjes së mjedisit gjatë punës në sistemet fotovoltaike/sistemet e erës;
* Të komunikojë me etikë profesionale;
* Të angazhohet për zhvillimin e vazhduar profesional në sektorin e energjive të rinovueshme;
* Të përdorë mjete dhe programe digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Me përfundimin me sukses të arsimit në kualifikim profesional “Energji e rinovueshme”, niveli V në KSHK, individi pajiset me Certifikatën e aftësimit profesional dhe suplementin përkatës, që njihet në territorin e Republikës së Shqipërisë.

Ky arsimim profesional i jep individit mundësi t'i drejtohet tregut të punës si specialist në fushën e energjive të rinovueshme për instalim, mirëmbajtje, monitorim të impianteve fotovoltaike dhe të erës, në shtëpi, hotele, kompani private industriale, operator në stacione fotovoltaike dhe të erës, në sektorin e energjisë kudo që mund të nevojitet, si dhe të krijojë një biznesi privat, si person fizik ose juridik për instalim, mirëmbajtje, monitorim të impianteve fotovoltaike dhe të erës, në pjesë të tjera të sektorit të energjisë.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).